section_heading: Životopis
paragraph_text: Karlo je shvatio da će mu za obnovu utjecaja Katoličke Crkve biti potreban bolji svećenički kadar i bolja organizacija Crkve. Zbog toga je 1580. u Grazu otvorio papinsku nuncijaturu, kao središe za koordinaciju europskih katoličkih snaga. On je također pozvao isusovce u Graz, i osnovao sveučilište 1585. kao centar buduće katoličke svećeničke elite.